Broj: 10-229/42-2016. Zagreb, 13. rujna 2016.

Na temelju suglasnosti Ministarstva financija klasa: 100-01/14-01/167 urbroj: 513-05-01-14-2 od 12. prosinca 2014. Hrvatska akademija znanosti i umjetnosti, Zagreb, Trg Nikole Šubića Zrinskog 11, raspisuje

#### N A T J E Č A J

za izbor na znanstveno radno mjesto **znanstvenog suradnika (2 izvršitelja)**, znanstveno područje prirodnih znanosti, polje biologija, u radnom odnosu na neodređeno vrijeme, u Zavodu za ornitologiju Hrvatske akademije znanosti i umjetnosti u Zagrebu.

**Uvjeti za** izbor propisani su *Zakonom o znanstvenoj djelatnosti i visokom obrazovanju* (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13,101/14, 60/15) i podzakonskim aktima.

**Posebni uvjeti:**

- radno iskustvo: najmanje 10 godina u području ornitologije;

- iskustvo u organizaciji i provođenju terenskih znanstvenih istraživanja iz područja ornitologije, grana zoologija;

- iskustvo u identifikaciji vrsta ptica, korištenju metoda za lov i označavanje ptica te metoda za cenzus populacija ptica, u organiziranju sustava i korištenju alata za praćenje kretanja i ponašanja ptica te korištenju metoda uzorkovanja staništa.

**Uz prijavu treba priložiti:**

1. preslika diplome o akademskom stupnju doktora znanosti iz znanstvenog područja prirodne znanosti, znanstvenog polja biologija;
2. presliku važeće odluke o izboru u znanstveno zvanje znanstvenog suradnika u znanstvenom području prirodnih znanosti, znanstveno polje biologije;
3. popis znanstvenih i stručnih radova iz znanstvenog polja biologije;
4. dokaz o radnom iskustvu u području ornitologije (najmanje 10 godina);
5. dokaz o iskustvu u organizaciji i provođenju terenskih znanstvenih istraživanja iz područja ornitologije, grana zoologija, kao i u identifikaciji vrsta ptica, korištenju metoda za lov i označavanje ptica te metoda za cenzus populacija ptica, u organiziranju sustava i korištenju alata za praćenje kretanja i ponašanja ptica te korištenju metoda uzorkovanja staništa.
6. životopis, u kojemu trebaju biti navedeni podaci iz članka 15. točke "a" i "b" *Pravilnika o ustroju i načinu rada područnih vijeća i matičnih odbora* (NN 76/05, 118/05, 55/09 i 38/10);
7. preslik domovnice ili dokaz o državljanstvu neke druge države;
8. preslik uvjerenja o nekažnjavanju ne stariji od 6 mjeseci.

S kandidatima koji ispunjavaju formalne uvjete iz natječaja obavit će se provjera stručnih znanja i sposobnosti. Ako pozvani kandidat ne pristupi prethodnoj provjeri znanja i sposobnosti smatra se da je povukao prijavu na natječaj.

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od **30 (trideset) dana** od dana objavljivanja natječaja u Narodnim novinama. Prijava se dostavlja na gornju adresu, s naznakom: Personalnoj službi – natječaj za izbor na radno mjesto znanstvenog suradnika.

Nepotpune i nepravodobne prijave neće se razmatrati.

Prijave mogu podnositi osobe oba spola.

 Hrvatska akademija

 znanosti i umjetnosti

 Zagreb